SL Uradni list Evropske unije L 332/1

UREDBA SVETA (ES) št. 1927/2004

z dne 21. oktobra 2004

o sklenitvi Sporazuma v obliki izmenjave pisem o podaljšanju veljavnosti Protokola o možnostih ribolova in finančnem prispevku, predvidenih v Sporazumu med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov, za obdobje od 1. julija 2004 do 30. junija 2005

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 v povezavi s členom 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju naslednjega:

(1) Sporazum med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov (2) predvideva, da pred koncem obdobja veljavnosti Protokola k Sporazumu pogodbenici začneta pogajanja, da bi v medsebojnem soglasju določili pogoje Protokola za naslednje obdobje, po potrebi pa tudi morebitne nujne spremembe ali dopolnila Priloge.

(2) V pričakovanju zaključka pogajanj o spremembah obstoječega protokola (3), odobrenega z Uredbo (ES) št. 301/2002 (4), sta se pogodbenici odločili podaljšati njegovo veljavnost za eno leto, in sicer s sporazumom v obliki izmenjave pisem.

(3) Odobritev podaljšanja je v interesu Skupnosti.

(4) Dodelitev možnosti ribolova med države članice po protokolu, ki se mu izteka veljavnost, je treba potrditi –

SPREJEL NASLEDNJO UREDBO:

Člen 1

V imenu Skupnosti se odobri Sporazum v obliki izmenjave pisem o podaljšanju veljavnosti Protokola o možnostih ribolova in finančnem prispevku, predvidenih v Sporazumu med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov, za obdobje od 1. julija 2004 do 30. junija 2005.

Besedilo Sporazuma je priloženo k tej uredbi.

Člen 2

Možnosti ribolova, predvidene v Protokolu, se med države članice dodelijo takole:

— plovila za ribolov tunov: Francija: 19 plovil Španija: 18 plovil — plovila za ribolov tunov z ribiško palico: Francija: 6 plovil Španija: 10 plovil Portugalska: 2 plovili — plovila s površinskim paranagalom: Španija: 52 plovil Portugalska: 10 plovil — plovila s pridnenim parangalom: Portugalska: 630 BRT na mesec povprečno v enem letu; istočasno lahko lovijo največ štiri plovila

Če vloge za dovoljenje iz teh držav članic ne pokrijejo vseh možnosti ribolova, določenih s Protokolom, lahko Komisija upošteva vloge za dovoljenje iz katere koli druge države članice.

Člen 3

Države članice, katerih plovila lovijo na podlagi tega protokola, Komisijo v skladu z Uredbo Komisije (ES) št. 500/2001 (5) obvestijo o količini posameznih staležev, ulovljenih v ribolovni coni Zelenortskih otokov.

Člen 4

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Luxembourgu, 21. oktobra 2004 Za Svet Predsednik G. ZALM

(1) Mnenje z dne 15. septembra 2004 (še ni objavljeno v Uradnem listu).

(2) UL L 212, 9.8.1990, str. 3.

(3) UL L 47, 19.2.2002, str. 25.

(4) UL L 47, 19.2.2002, str. 2.

(5) UL L 73, 15.3.2001, str. 8.

SPORAZUM

v obliki izmenjave pisem o podaljšanju veljavnosti Protokola o možnostih ribolova in finančnem prispevku, predvidenih v Sporazumu med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov, za obdobje od 1. julija 2004 do 30. junija 2005

Spoštovani,

Z zadovoljstvom lahko potrdim naše strinjanje, da se za trenutno veljavni Protokol (od 1. julija 2001 do 30. junija 2004) o možnostih ribolova in finančnem prispevku, predvidenih v Sporazumu med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov, v pričakovanju zaključka pogajanj o spremembi Protokola začasno uredi podaljšanje veljavnosti, in sicer kot sledi:

1. Ureditev, ki se je uporabljala zadnja tri leta, se obnovi za obdobje od 1. julija 2004 do 30. junija 2005. Finančni prispevek Skupnosti na podlagi začasne ureditve bo ustrezal letnemu znesku, predvidenem v členu 2 Protokola, ki se trenutno uporablja. Finančno nadomestilo bo plačano najkasneje 31. januarja 2005. Plačilo za ciljno naravnane ukrepe, navedene v členu 3 Protokola, bo opravljeno potem, ko bodo izpolnjene ustrezne zahteve iz tega člena.

2. V tem obdobju se bodo dovoljenja za ribolov dodeljevala v okvirih iz člena 1 trenutno veljavnega Protokola, in sicer s pomočjo pristojbin in predujmov, ustreznih tistim iz točke 2 Priloge Protokola.

Zelo bi vam bil hvaležen, če bi me lahko obvestili, da ste to pismo prejeli, in potrdili, da se strinjate z navedenimi pogoji.

Z odličnim spoštovanjem,

V imenu Sveta Evropske unije

Spoštovani,

Z zadovoljstvom vas lahko obvestim, da smo danes prejeli vaše pismo, ki se glasi takole:

„Spoštovani,

Z zadovoljstvom lahko potrdim naše strinjanje, da se za trenutno veljavni Protokol (od 1. julija 2001 do 30. junija 2004) o možnostih ribolova in finančnem prispevku, predvidenih v Sporazumu med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov, v pričakovanju zaključka pogajanj o spremembi Protokola začasno uredi podaljšanje veljavnosti, in sicer kot sledi:

1. Ureditev, ki se je uporabljala zadnja tri leta, bo obnovljena za obdobje od 1. julija 2004 do 30. junija 2005. Finančni prispevek Skupnosti na podlagi začasne ureditve bo ustrezal letnemu znesku, predvidenem v členu 2 Protokola, ki se trenutno uporablja. Finančno nadomestilo bo plačano najkasneje 31. januarja 2005. Plačilo za ciljno naravnane ukrepe, navedene v členu 3 Protokola, bo opravljeno, ko bodo izpolnjene ustrezne zahteve iz tega člena.

2. V tem obdobju se bodo dovoljenja za ribolov dodeljevala v okvirih iz člena 1 Protokola, ki se trenutno uporablja in sicer s pomočjo pristojbin in predujmov, ustreznih tistim iz točke 2 Priloge Protokola.“

Z zadovoljstvom lahko potrdim, da so pogoji iz vašega pisma za Vlado Republike Zelenortski otoki sprejemljivi ter da vaše in pričujoče pismo tvorita sporazum, skladen z vašim predlogom.

Z odličnim spoštovanjem,